
Ib. p. 54. Eodem anno vocavit rex per litteras suas archi-
episcopos, episcopos, decanos ecclesiarurn cathedralium et
archicfiaconos in propriis personis, clerumque uniuscujusque
diocesis per duos procuratores, ut in festo Sancti Matthaei
apostoli coram eo apparerent Londoniis. Quibus ibidem
existentibus ait rex ' Domini carissimi, jam satis constat, ut
audistis, de famosa ista guerra quae inter regem Franciae et
nos initium sumpsit . . . quoniam videtis comites, barones et
milites vestros, quod non solum bona verum etiam corpora
sua pro vobis exponunt . . . et vos igitur qui corpora vestra
exponere non potestis, justum est et rationi consonum ut de
bonis vestris subveniatis. . . . Quia recenter duo facta sunt
in quibus admiramini, placare vobis volumus et in hac parte
respondere. Praecepimus quod omnes lanae terrae aresta-
rentur ; et hoc non sine causa fecimus, quia nostrae voluntatis
fuit ut de bonis terrae ipsa terra conservaretur illaesa. Aliud
est: datum fuit nobis intelligi quod moneta terrae nostrae
corrupta fuit et falsata, unde praecepimus quod statutum
monetae in suo robore teneretur, nihil mali suspicantes, sed
in hoc facto . . . fines mandati nostri quidam egressi sunt et
deceperunt nos ; unde parati sumus emendas facere pro libito
vestrae voluntatis/ . . . Respondit Oliverus Lincolniensis
episcppus .. .' detur igitur dies ad consulendum/ ... Datusque
est dies tertius. ... In unum tandem votum concordabant
omnes ut offerrent regi duas decimas in uno anno solvendas ;
quod audiens rex indignatus est, et per suos satellites com-
minatus se extra protectionem suam clerum velle ponere nisi
medietatem omnium bonorum concederent et votis ejus
annuerent in hac parte : statimque quasi stipula corda eorum
dissipata sunt; quidam enim regi placere volentes festinanter,
alii vero timore perterriti subsequenter, concesserunt, et quia
immunitas ecclesiae . . . laesa fuit et violata, petiit clems
a rege jubente quosdam articulos ; jussit enim rex postquam
votis ipsius paruerant, ut et ipsi ab eo peterent remedia quae
vellent. Et petierunt imprimis ut statutum de manu mortua,
quod in praejudicium sanctae matris ecclesiae fuerat editum,
deleretur; cui quidem articulo respondit ipse rex, quod illud
statutum de consilio magnatum suorum fuerat editum et
ordinatum, et ideo absque eorum consilio non erat revocandum:
ceteris autem articulis quos proposuerant respondit de facili ;
ita quod frustrati et delusi reversi sunt ad propria, obligati
tamen ad medietatem concessam.